
APSTIPRINĀTI
ar Ādažu novada pašvaldības domes
2026. gada 30. jūlija sēdes lēmumu 
(protokols Nr. __ § __)

SAISTOŠIE NOTEIKUMI
Ādažos, Ādažu novadā
				
2026. gada 30. jūlijā 								Nr. __/2026

[bookmark: _Hlk107595664]Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā”

Izdoti saskaņā ar Pašvaldību likuma 
45. panta otrās daļas 5. punktu, 
Dzīvnieku aizsardzības likuma 8. panta trešo 
un ceturto daļu, Veterinārmedicīnas likuma 
21.3 panta trešo daļu, Ministru kabineta 02.10.2012. noteikumu Nr. 678 „Klaiņojošu suņu un kaķu izķeršanas prasības" 16. punktu
Izdarīt Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā” (publicēti laikrakstā “Latvijas Vēstnesis”, 2024., Nr. 24) šādus grozījumus:
1. Svītrot no izdošanas tiesiskā pamatojuma atsauci uz Ministru kabineta 04.04.2006. noteikumu Nr. 266 „Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13. punktu un papildināt ar atsauci uz Dzīvnieku aizsardzības likuma 18.5 pantu un Ministru kabineta 25.06.2024. noteikumu Nr. 411 “Mājas (istabas) dzīvnieku labturības un aizsardzības noteikumi” 40.2. un 40.3. punktu. 
2. Izteikt 9.9. apakšpunktu jaunā redakcijā:
“9.9. nepieļaut suņa atrašanos vietās, kur tas aizliegts ar speciālām zīmēm (piktogrammām) vai aizliegums noteikts normatīvajos aktos.”
3. Papildināt ar 9.10. un 9.11. apakšpunktu jaunā redakcijā:
“9.10. Ādažu novada administratīvajā teritorijā publiski pieejamās vietās (tostarp, bērnu atpūtas un rotaļu laukumos, stadionos un sporta laukumos, izglītības iestāžu un publisko būvju teritorijās, publiskos dārzos, parkos, skvēros un kapsētās,  sporta un aktīvās atpūtas centrā "Zibeņi" (publisku pasākumu laikā), uz apdzīvoto vietu ceļiem, ielām, publiski pieejamiem servitūta ceļiem, daudzdzīvokļu māju pagalmos) suns jāved pavadā, izņemot vietas, kur atrasties ar suni bez pavadas ir atļauts saskaņā ar šiem noteikumiem;
9.11. ja suns atrodas teritorijā, kurā atļauts atrasties ar suni bez pavadas, saņemot citu personu iebildumus, nodrošināt suņa kontroli un pavadas uzlikšanu sunim.”
4. Papildināt ar 9.1 punktu jaunā redakcijā:
[bookmark: _Hlk233966985]“9.1 Ja suņa īpašnieks vai turētājs nodrošina pastāvīgu un pilnīgu suņa kontroli, ar suni bez pavadas atļauts atrasties meža teritorijā, ārpus apdzīvotām vietām, kā arī specializētos treniņu vai pastaigu laukumos (izņemot, ja iepriekš minētajās teritorijās tas ir aizliegts ar citiem normatīvajiem aktiem).”
5.   Papildināt ar 9.2 punktu jaunā redakcijā:
[bookmark: _Hlk233967012]“9.2 Medību teritorijā pieteikto medību laikā medībās izmantojamie šķirnes suņi var atrasties bez uzpurņa un pavadas, taču ar kakla siksnu.”


Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


PASKAIDROJUMA RAKSTS
Ādažu novada pašvaldības 2026. gada 30. jūlija saistošajiem noteikumiem Nr.__/2026 “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā””

	Paskaidrojuma raksta sadaļas un norādāmā informācija

	1. Mērķis un nepieciešamības pamatojums
1.1. Šo saistošo noteikumu (turpmāk – Grozījumi) izdošanas mērķis ir precizēt spēkā esošos Ādažu novada pašvaldības 2023. gada 23. novembra saistošos noteikumus Nr.40/2023 “Mājas (istabas) dzīvnieku turēšanas noteikumi Ādažu novadā” (turpmāk – Saistošie noteikumi) saistībā ar izmaiņām ārējā likumdošanā, kas regulē prasības mājas (istabas) dzīvnieku labturībai.
1.2. 01.07.2024. spēkā stājās grozījumi Dzīvnieku aizsardzības likumā, papildinot šo likumu ar 18.5 pantu, kas nosaka, ka, lai suns pa neapdraudētu cilvēkus vai citus dzīvniekus, pašvaldības nosaka, kurās attiecīgās pašvaldības administratīvās teritorijas publiskajās vietās un kurā laikā atļauts atrasties ar suni un atrasties ar suni bez pavadas.
1.3. Bez tam, 01.07.2024. stājās spēkā jauni Ministru kabineta 25.06.2024. noteikumi Nr. 411 “Mājas (istabas) dzīvnieku labturības un aizsardzības noteikumi”. Šo noteikumu 40.2. un 40.3. punkta izpratnē pašvaldība saistošajos noteikumos nosaka vietas, kur suni ved pie pavadas vai pārvietošanai piemērotā somā, konteinerā vai būrī, kā arī vietas, kurā atļauts atrasties ar suni vai atrasties ar suni bez pavadas. 
1.4. Vienlaicīgi spēku zaudēja Ministru kabineta 04.04.2006. noteikumi Nr. 266 „Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai”, līdz ar to spēku zaudēja Saistošo noteikumu normas, kuru izdošanas tiesiskais pamatojums bija minētie noteikumi.
1.5. Ar Grozījumiem tiek precizēts Saistošo noteikumu izdošanas tiesiskais pamatojums, lai tie atbilstu jaunajam normatīvajam regulējumam.
1.6. Saistošo noteikumu 9.9. punktā tiek noteikts, ka ar suni nevar uzturēties vietās, kur tas aizliegts ar speciālām zīmēm (piktogrammām), vai aizliegums noteikts normatīvajos aktos.
1.7. Papildus tiek noteikts, kurās vietās var atrasties ar suni bez pavadas (Saistošo noteikumu 9.1 punkts), kā arī noteikts, ka jānodrošina suņa kontroli un pavadas uzlikšanu sunim, ja suns atrodas teritorijā, kurā atļauts atrasties ar suni bez pavadas, taču ir saņemti citu personu iebildumi.
1.8. Būtiskais izmaiņas attiecībā par vietām, kur atļauts atrasties ar suni pavadā vai bez pavadas Saistošajos noteikumos netiek veiktas.

	2. Fiskālā ietekme un pašvaldības budžetu 
2.1. Grozījumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros:
2.1.1. ieņēmumu daļa nav precīzi aprēķināma, jo atkarīga no iekasētajiem naudas sodiem;
2.1.2.  nav attiecināms uz izdevumu daļu;
2.1.3.  nav paredzēta ietekme uz citām pozīcijām budžeta ieņēmumu vai izdevumu daļā.
2.2. Nav nepieciešami papildu resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
3.1. Sociālā ietekme - Grozījumi ir attiecināmi uz jebkuriem mājdzīvnieku īpašniekiem vai turētājiem, kuri uzturas pašvaldības administratīvajā teritorijā. Grozījumiem ir pozitīva sociālā ietekme, jo to mērķis ir, lai mājdzīvnieku turēšana neapdraudētu un netraucētu cilvēkus, kā arī lai mazinātu mājdzīvnieku radīto traumu skaitu. 
3.2. Ietekme uz vidi – tiešas ietekmes nav.
3.3. Ietekme  uz uzņēmējdarbības vidi pašvaldības teritorijā – nav attiecināma.
3.4. Ietekme uz konkurenci – netiek prognozēta.

	4. Ietekme uz administratīvajām procedūrām un to izmaksām
4.1. Institūcija, kurā privātpersona var vērsties Grozījumu piemērošanā, ir Ādažu novada pašvaldības policija. 
4.2. Grozījumu projekts neskar administratīvās procedūras un nemaina privātpersonām veicamās darbības līdzšinējo kārtību. 
4.3. Pašvaldības policija veic noteikumu ievērošanas kontroli un administratīvā pārkāpuma procesu par pārkāpumu līdz administratīvā pārkāpuma lietas izskatīšanai.
4.4. Administratīvā pārkāpuma lietas izskata Administratīvā komisija.
4.5. Administratīvās komisijas lēmumus var pārsūdzēt tiesā Administratīvā procesa likumā noteiktajā kārtībā.
4.6. Paredzētās administratīvo procedūru izmaksas – nav paredzētas. 

	5. Ietekme uz pašvaldības funkcijām un cilvēkresursiem
5.1. Grozījumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.
5.2. Grozījumi izstrādāti, pamatojoties uz Pašvaldību likuma 45. panta otrās daļas 5. punktu, un nodrošinās pašvaldības funkciju izpildi mājdzīvnieku uzturēšanas jomā.

	6. Informācija par izpildes nodrošināšanu
6.1. Pašvaldības cilvēkresursi, kas tiks iesaistīti Grozījumu piemērošanā, ir Centrālās pārvaldes Administratīvā nodaļa (pieņemot no personām iesniegumus par Saistošo noteikumu pārkāpšanu, ja tādi tiks iesniegti, un organizējot to nodošanu izskatīšanai atbilstoši kompetencei), pašvaldības policija (veicot Saistošo noteikumu kontroli), un Ādažu novada pašvaldības Administratīvā komisija (izskatot administratīvo pārkāpumu lietas). 
6.2. Saistošo noteikumu izpildē nav paredzēta jaunu institūciju izveide vai esošo likvidācija, reorganizācija. Izpildei nepieciešamie resursi tiek paredzēti pašvaldības budžeta ietvaros.

	7. Prasību un izmaksu samērīgums pret ieguvumiem, ko sniedz mērķa sasniegšana
7. Grozījumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai, pašvaldības autonomās funkcijas izpildei, nosakot samērīgas prasības mērķa sasniegšanai, lai precizētu suņu turēšanas kārtību atbilstoši izmaiņām ārējā likumdošanā.
7. Pašvaldības izraudzītie līdzekļi ir leģitīmi, un rīcība ir atbilstoša augstākstāvošiem normatīviem aktiem. Noteikumos ir paredzēta administratīvā atbildība – brīdinājums vai naudas sods.
7. Administratīvais sods paredzēts ar mērķi – atturēt personas no pārkāpumu izdarīšanas, aizstāvēt pārējo iedzīvotāju tiesības dzīvot drošā un tīrā vidē.

	8. Izstrādes gaitā veiktās konsultācijas ar privātpersonām un institūcijām
8.1. Grozījumu izstrādes procesā nav notikušas konsultācijas ar sabiedrības pārstāvjiem.
8.2. Konsultācijām tika izmantots tika izmantots šāds sabiedrības līdzdalības veids: atbilstoši Pašvaldību likuma 46. panta trešajā daļā noteiktajai kārtībai, pēc Grozījumu izskatīšanas domes Finanšu komitejā, to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook profilā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli;
8.3. Publikācijā noteiktajā termiņā no 2026. gada 16. jūlija līdz 29..jūlijam tika/netika saņemti iedzīvotāju priekšlikumi.
8.4. Cita veida saziņa un konsultācijas nav notikušas.





[bookmark: piel1]Pašvaldības domes priekšsēdētājs	      	                 		 	G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



3

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




